Tuis | Projekte | Boomplantkompetisie | Boomplantkompetisie 2017
Met hierdie kompetisie wil MootGi poog om meer as 500 bome in ons omgewing geplant te kry. Ons wil 'n volhoubare invloed op ons omgewing hê, en dit vir deelnemers die moeite werd maak om deel te neem. Lees verder vir meer inligting.
Reëls, Terme en Voorwaardes
Hierdie Reëls, Prosedures, Terme en Voorwaardes is opgestel om deursigtigheid en regverdigheid teenoor alle deelnemers te verseker. MootGi bestuur sal geensins afwyk van hierdie Reëls, Terme en Voorwaardes nie en behou die reg voor — sonder vooraf kennisgewing — om die reëls aan te pas en te wysig om sodoende die waardes en gees van die kompetisie te beskerm.
Skryf jou naam, van, selfoon, epos, boom se naam en plant datum op A4 papier neer met 'n dik swart koukie.
Neem 'n duidelike foto van jouself, die boom, die gat en die papier (boom buite gat).
Met die boom in die gat, neem nog 'n foto, met jouself, boom en papier.
WhatsApp 2 foto's na: 071 9972 071.
Deelnemers moet alle reëls, prosedures, terme en voorwaardes streng nakom om as wenner in aanmerking te kom.
Deelname in die kompetisie dui daarop dat deelnemers alle Reëls, Prosedures, Terme en Voorwaardes gelees, verstaan en instem om dit na te kom.
MootGi bestuur behou die reg om Deelnemers en "wenners" te diskwalifiseer indien daar enige oneerlikheid of oortreding van die Reëls, Prosedures, Terme en Voorwaardes vermoed word — tydens enige fase van die kompetisie.
Indien lede van dieselfde huisgesin of inwoners van dieselfde woonadres (bv. by 'n kommune) deelneem, moet daar bewys kan word dat elke lid sy eie boom geplant het. Bv. 5 inskrywings by 'n woonadres, moet 5 bome en hul gate kan bewys.
MootGi bestuur sal die wenners met 'n gelyke-kanstrekking aanwys (uit 'n hoed).
MootGi sal wenners drie keer tydens kantoorure WhatsApp, as die persoon nie tydens dié kontak poging bereik kan word nie, of op die selfde dag antwoord nie, sal 'n nuwe wenner getrek word.
Indien 'n wenner nie beskikbaar is nie, kwalifiseer die persoon outomaties nie vir 'n prys nie, en sal 'n nuwe wenner aangewys word.
Die boom wat ingeskryf is moet nog lewe na die lang strawwe droë somer, indien nie sal daar weer 'n trekking plaasvind.
Deelnemers stem in om 'n oorhandigingsgeleentheid en foto-sessie saam met MootGi bestuurslede — per afspraak wat alle partye pas (3 opsies deur MootGi voorgestel) — gedurende Maart 2018 toe te staan, by die adres waar die boom wat ingeskryf is, geplant staan.
Deelnemers gee toestemming vir publikasie van foto's saam met MootGi bestuurslede geneem, in die Maart/April 2018 uitgawe van MootGi se nuusbrief.
Indien MootGi bestuur tydens die oorhandigingsgeleentheid vind dat die reëls oortree is op enige wyse, sal 'n nuwe wenner aangewys word.